Αργέντω (όνομα)

Αργέντω, ελληνικό γυναικείο κύριο όνομα (βαφτιστικό όνομα).
Ετυμολογία
Το όνομα, κατά τον Μπούτουρα, προέρχεται πιθανώς από τη λέξη αργέντι «άργυρος» (γαλλικά: argent),Αθανάσιος Χ. Μπούτουρας, Τα νεοελληνικά κύρια ονόματα ιστορικώς και γλωσσικώς ερμηνευόμενα, Αθήνα 1912, σ. 143«argent», Online Etymology Dictionary  ωστόσο στη Χίο ήταν ονομαστή η οικογένεια Αργέντη  (Argenti) από τη Λιγουρία της Ιταλίας, και το οικογενειακό Αργέντης (ιταλικά  Argento <  argénto < λατινικά argentum «άργυρος, ασήμι») ήταν συνώνυμο της αριστοκρατικής καταγωγής και της ευγένειας.«Οι Αργέντες», Απλωταριά Το οικογενειακό, εκτός από τη Χίο,Μανόλης Τριανταφυλλίδης, Τα οικογενειακά μας ονόματα, Ινστιτούτο Νεοελληνικών Σπουδών, Θεσσαλονίκη 1995, σ. 92, ISBN 960-231-010-3 απαντά στο Ηράκλειο Κρήτης, Αργέντης, Νταρζέντας (βενετσιάνικο Argento «Αργυρίου»),Χρυσ(ούλα) Τσικριτσή - Κατσιανάκη, Κρητικά επώνυμα ενετικής προελεύσεως, Αθήνα 1999, σ. 62 τη Σαντορίνη, Δαργέντας, Αργέντας (D’Argenta) κτλ.«Η οικογένεια Δαρζέντα» , Αγία Αικατερίνα Οίας  Επομένως, είτε από το argent, είτε μέσω του Argento, το όνομα είναι σημασιολογικά παρεμφερές με τα ονόματα Αργυρώ, Ασήμω, Αργεντίνα.
Ονομαστική εορτή
Το όνομα, όπως το Αργυρώ, συνδέθηκε με τους άγιους Αναργύρους και γιορτάζεται στη 1 Νοεμβρίου, των αγίων Αναργύρων Κοσμά και Δαμιανού
Τύποι και υποκοριστικά του ονόματος
Αργέντω, στην ΠελοπόννησοΑθανάσιος Χ. Μπούτουρας, ό.π., σ. 143
Αργεντού, στη Λέσβο η ΑργυρώPaul Kretschmer (Πάουλ Κρέτσμερ), Der heutige lesbische Dialekt, 1905, σ. 384 (από το «Ἀργεντοῦ» ο Κρέτσμερ παράγει και το βαφτιστικό Dudú, Ντουντού)Paul Kretschmer, ό.π., σ. 386 και στη Χίο
Ο Νικόλαος Πολίτης διασώζει μια χιώτικη παροιμία που περιέχει το όνομα Αργεντού:
Τὸ ἴδιο τό χει ἡ Ἀργεντού
κι’ ἂν βροντοῦν κι’ ἂ δὲ βροντοῦνΝικόλαος Πολίτης, Παροιμίαι, τμ. γ΄, σ. 310
Αργέντα, με επίδραση του ιταλικού Argenta
Το όνομα σε άλλες γλώσσες
Ιταλικά: αντρικό Argentino, Argènto· θηλυκό Argentina (Αργεντίνα), ArgèntaEmidio De Felice, Dizionario dei nomi italiani, Arnoldo Mondadori Editore, Μιλάνο 1986, σ. 73, ISBN 978-88-04-42791-9
Ισπανικά: αντρικό Argento· θηλυκό Argenta«Argenta», Josep M. Albaigès i Olivart, Diccionario de nombres de personas, Βαρκελώνη, 3η έκδοση, 1993, σ. 44
Καταλανικά: αντρικό Argent· θηλυκό Argenta«Argenta», Josep M. Albaigès i Olivart, ό.π.

Συνδέσεις
Η οικογένεια Αργέντη  (Argenti) από τη Λιγουρία της Ιταλίας
Ο νεομάρτυρας Ανδρέας Αργέντης, ο Χιοπολίτης (†1465), η Ορθόδοξη Εκκλησία τιμά τη μνήμη του στις 29 ΜαΐουΣυναξαριστής , Η Εκκλησία της Ελλάδος

Σημειώσεις

Κατηγορία:Γυναικεία ελληνικά ονόματα
Κατηγορία:Ονόματα από πολύτιμα μέταλλα
Κατηγορία:Ονόματα από τη λαϊκή παράδοση
Κατηγορία:Μεσαιωνικά ονόματα
Κατηγορία:Ονόματα από επώνυμα